Læs det fulde svar... En billig bilforsikring er en forsikring, som har de dækninger, du har behov for til en god pris. En billig bilforsikring er altså ikke bare lig en billig præmie, for hvis din bilforsikring ikke dækker det, du har behov for, når du har behov for det, så er det i sidste ende ikke den billigste løsning for dig.
Kører du rigtig mange kilometer om året, har du brug for en bilforsikring, hvor det ikke bliver dyrere for dig, når du kører over et vist antal kilometer. Det kan også give god mening at undersøge, hvilke skader du skal betale selvrisiko for, og om du har dækning for parkeringsskader. Har du ikke forstand på biler, kan du ikke skifte dæk eller for den sags skyld åbne kølerhjelmen, så er det ikke en god løsning for dig at undvære vejhjælp. Har du hjemmeboende børn, som kører i din bil, kan det betale sig for jer at have en "ung fører" dækning: det kan spare dine børn mange penge i fremtiden.
Og sådan kan vi blive ved. For at kunne vurdere, hvad den billigste bilforsikring er for dig, skal du altså se på dine behov, om du får de nødvendige dækninger for dig, og herefter hvad den årlige præmie er.